Document ID: 32000R2764

Rådets forordning (EF) nr. 2764/2000
af 14. december 2000
om fastsættelse for fangståret 2001 af orienteringspriserne for fiskerivarer som anført i bilag I og II og af EF-producentprisen for fiskerivarer som anført i bilag III til forordning (EF) nr. 104/2000
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 18, stk. 3, og artikel 26, stk. 1,
under henvisning til forslag fra Kommissionen, og
ud fra følgende betragtninger:
(1) Efter artikel 18, stk. 1, i forordning (EF) nr. 104/2000 skal der for hvert fangstår fastsættes en orienteringspris for hver af de varer og varegrupper, der er anført i bilag I og II til nævnte forordning.
(2) På grundlag af de nuværende data om priserne for de pågældende produkter og kriterierne som nævnt i artikel 18, stk. 2, i samme forordning bør disse priser forhøjes, opretholdes eller nedsættes efter art for fangståret 2001.
(3) Efter artikel 26, stk. 1, i forordning (EF) nr. 104/2000 skal der fastsættes en EF-producentpris for hver af de i bilag III til nævnte forordning omhandlede varer.
(4) I Kommissionens forordning (EØF) nr. 3510/82(2) er der fastsat tilpasningskoefficienter for de forskellige arter af tunfisk. Det er derfor ikke nødvendigt at fastsætte EF-producentpriser for alle de arter tunfisk, der er anført i bilag III til forordning (EF) nr. 104/2000, men kun for gulfinnet tun (Thunnus albacares).
(5) På grundlag af de kriterier, der er opstillet i artikel 18, stk. 2, første og andet led, og i artikel 26, stk. 1, i forordning (EF) nr. 104/2000, bør prisen nedsættes for fangståret 2001 -
UDSTEDT FØLGENDE FORORDNING:
Artikel 1
Orienteringspriserne for fangståret 1. januar til 31. december 2001 for de varer, der er anført i bilag I og II til forordning (EF) nr. 104/2000, og de handelspræsentationer eller handelskategorier, de vedrører, fastsættes som angivet i bilaget til nærværende forordning.
Artikel 2
EF-producentprisen for fangståret 1. januar til 31. december 2001 for gulfinnet tun (Thunnus albacares) fastsættes således:
TABELPOSITION
Artikel 3
Denne forordning træder i kraft den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2000.

Labels: 2
6